Šuoššjäävri tuodârkirkko

Šuoššjäävri tuodârkirkko ( já ), ovdil Šuoššjäävri kappel ( já ) lii ive 1968 huksejum uccâ kuheskirkko Šuoššjäävrist, Kárášjuuvâst, Finnmark läänist, Taažâst. Tom vuávái taažâ arkkiteht Ernst Nilsen Kristiansandist.

Tuodârkirkko kulá Kárášjuuvâ servikoodán, mii vist kulá Sis-Finnmark ruávástkoodán. Sis-Finnmark ruávástkodde lii ruávástkodde Tave-Hålogaland pispekoddeest.

 Historjá 
Kirho huksim vuávájui suulân 40 ihheed ovdil ko tot huksejui. 

Taažâ Sämivuolgâttâspargo, Kárášjuuvâ kieldâ já Kuovdâkiäinu kieldâ huksejii kirho oovtâst. Kirho jurbâhiirsah láá Suomâ peln, Anarist. Taid puovtij Šuoššjáávrán aanaarlâš Akseli Veskoniemi. 

Muorâkirkko vihkui kiävtun ive 1968 loopâst. Huksiittâs lâi vaalmâš jo ovdil, mut tot ij kihheen halijdâm vihkâđ kiävtun ovdil ko puásuisämmiliih maccii kesikuáttumsojijnis. Kiävtunvihkâm ij kuittâg tábáhtum čohčuv, mut esken juovlâmáánust.

 Huksiittâs 
pienoiskuva|274px|left|Kirho äiđi, äiđiuksâ já olgouksâ
Kuheskirkko lii rahtum salvum hirssâkeerdijn keđgijyelgi oolâ. Ulguubeln kirho hiirsah láá tääl máálájum tevkisruškâdin. Siskiibeln hiirsah láá vistig máálááhánnáá.

Kirho pirrâ lii vyeligis äiđi. Äiđiuksâ lii kirho viestârbeln nuuvtko kirho olgouksâ-uv. Kiirkon piäsá tuše uccâ pálgá mield.

Kirhoost láá čokkámsajeh 75 ulmui.

 Kuori 
Kuori lii kirkkohuksiittâs nuorttiibeln, já tot lii vyeligub ko kirkkosali. Kuorist lii álttár, mut ij lah álttártavlu. Álttártaavlu saajeest lii stuorrâ ristâ seeinist. Kirkkohuksiittâs taavaabeln lii nk. ambo ađai pulbet kuori já kirkkosali kooskâst.

 Estâttesvuotâ 
Kirkko lii čuumâ čohheest, parkkisaje lii Taažâ riijkâkiäinu 92 tovnbeln já kirho oovdâst láá porthááh ađai kirkko ij lah iästuttes. Jo ive 2007 taat mainâšui Min Áigi -loostâst, mut ij tot lah valagin iästuttes.

Fáádást eres soojijn




 Käldeeh 

Luokka:1960-lovvoost huksejum kirhoh Taažâst
Luokka:Ernst Nilsen vuávám huksiittâsah já rakânâsah
Luokka:Ihe 1968 Taažâst
Luokka:Kárášjuuvâ kirhoh
Luokka:Kárášjuuvâ kulttuurärbičuosâttuvah
Luokka:Taažâ kuheskirhoh